Burjassot suspén les Festes Patronals de Sant Roc i les festes dels diferents barris
2025-07-24

Després d’haver mantingut aquesta vesprada una reunió mitjançant vídeoconferencia amb els representants de les entitats festives i cíviques de la nostra ciutat, l’Ajuntament de Burjassot, juntament amb l’acord unànime de totes elles, ha decidit suspendre les Festes Patronals de Sant Roc que se celebren de l’1 al 16 d’agost, i mantindre de moment en suspens la resta de festivitats de barris i concentracions socials d’estiu.

En la reunió han pres part l’alcalde de Burjassot, Rafa García; el regidor de Festes, Manuel Pérez Menero; la regidora de Falles, Estefanía Ballesteros i representants de la Federació d’Associacions de Veïns, les Festes de Sant Joan, Festes de Capità Uribarry, Festes del Barri de les 613 Vivendes, Clavariesses del Encuentro, Clavariesses del Sagrat Cor de Jesús, Agrupació de Falles, Clavaria de Sant Miquel, Penya El Coet, Associació Cultural Andalusa Al-Andalus 25, Agrupació Musical Los Silos, Portadors de Sant Roc, Clavariesses de la Mare de Déu de la Cabeza, Clavaria de Sant Roc i representants de les parròquies de Burjassot.

Totes les entitats han sigut unànimes a l’hora d’entendre el plantejament que es realitza des de l’Ajuntament de suspendre les Festes Patronals i al mateix temps plantejar que no serà viable la celebració de festes de barri o activitats lúdiques que suposen grans concentracions de persones al carrer mentre no canvie la situació sanitària.